 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2024. gada 26. septembrī Nr. 587**

(protokols Nr. 21, 20. p.)

**Par ceļa servitūta līguma slēgšanu piekļuves nodrošināšanai zemes vienībai ar kadastra apzīmējumu 7068 007 0352, kas atrodas Liezēres pagastā, Madonas novadā**

Madonas novada pašvaldībā saņemts fiziskas personas iesniegums (reģistrēts Madonas novada pašvaldībā 2024. gada 4. septembrī ar reģ. Nr. 2.1.3.6/24/1189) ar lūgumu dibināt ceļa servitūtu par labu iesniedzējam piederošā nekustamā īpašuma “Salmiņi”, Liezēres pagasts, Madonas novads, kadastra numurs 7068 007 0352, zemes vienībai ar kadastra apzīmējumu 7068 007 0352, lai nodrošinātu tam piekļuvi.

Nekustamais īpašums “Salmiņi” (kadastra numurs 7068 007 0352) reģistrēts zemesgrāmatā un tam atvērts Liezēres pagasta zemesgrāmatu nodalījums Nr. [100000499949](https://zemesgramata.lv/lv/Search/GetFolioDataByCadastre?loginUsingLvLv=false&cadasterId=70660010106).

Lai piekļūtu nekustamā īpašuma “Salmiņi” (kadastra numurs 7068 007 0352) zemes vienībai ar kadastra apzīmējumu 7068 007 0352, nepieciešams šķērsot zemes vienību ar kadastra apzīmējumu 7068 007 0287, kas ir nekustamā īpašuma “Liezēre” (kadastra numurs 7068 007 0287) sastāvā un Madonas novada pašvaldībai īpašumā.

Nekustamais īpašums “Liezēre” (kadastra numurs 7068 007 0287) nav reģistrēts zemesgrāmatā.

Saskaņā ar Civillikuma 1131. pantu, kas nosaka, ka *Servitūts, kas nodibināts par labu noteiktai fiziskai vai juridiskai personai, ir personālservitūts; servitūts, kas nodibināts par labu kādam noteiktam nekustamam īpašumam, tā ka to izlieto katrreizējais tā īpašnieks, ir reālservitūts* un ceturtās apakšnodaļas 1231. panta 3. apakšpunktu, kas nosaka, ka *Servitūtus nodibina ar līgumu vai testamentu* un 1235. pantu, kas nosaka to, ka *No servitūta izrietošā lietu tiesība ir nodibināta un spēkā abām pusēm, t. i. valdošā un kalpojošā nekustamā īpašuma īpašniekiem, tikai pēc servitūta ierakstīšanas zemes grāmatās; līdz tam laikam viņu starpā pastāv vienīgi personiska saistība, kuras ierakstīšanu zemes grāmatās var tomēr prasīt katra puse, ja vien izpildīti visi citi servitūtam nepieciešamie noteikumi,* nepieciešams slēgt reālservitūta līgumu starp nekustamā īpašuma “Salmiņi” (kadastra numurs 7068 007 0352) īpašnieku, kas ir valdošā nekustamā īpašuma īpašnieks un Madonas novada pašvaldību, kas pēc nekustamā īpašuma “Liezēre”, Liezēres pagastā, Madonas novadā reģistrēšanas zemesgrāmatā būs tā pilntiesīga īpašniece un kalpojošā nekustamā īpašuma īpašniece.

Pamatojoties uz Civillikuma 1131. pantu, 1231. panta 3. apakšpunktu un 1235. pantu,  ņemot vērā 11.09.2004. Uzņēmējdarbības, teritoriālo un vides jautājumu komitejas atzinumu, atklāti balsojot**: PAR – 14** (Aigars Šķēls, Aivis Masaļskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Guntis Klikučs, Iveta Peilāne, Kaspars Udrass, Māris Olte, Rūdolfs Preiss, Sandra Maksimova, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Noslēgt reālservitūta līgumu starp nekustamā īpašuma “Salmiņi” (kadastra numurs7068 007 0352) īpašnieku kā valdošā nekustamā īpašuma īpašnieku un Madonas novada pašvaldību, kā kalpojošā nekustamā īpašuma “Liezēre” (kadastra numurs 7068 007 0287) tiesisko valdītāju, lai nodrošinātu piekļuvi zemes vienībai ar kadastra apzīmējumu 7068 007 0352, šķērsojot zemes vienību ar kadastra apzīmējumu 7068 007 0287.
2. Noteikt, ka ceļa servitūta vieta atrodas nekustamā īpašuma “Liezēre” (kadastra numurs 7068 007 0287) zemes vienībā ar kadastra apzīmējumu 7068 007 0287: ceļa vietas garums – 114 m, ceļa vietas platums – 4.5 m, kopā zemes platība 0.0506 ha (1. pielikums). Raksturojošie lielumi var tikt precizēti, izdarot instrumentālo uzmērīšanu.
3. Uzdot Juridiskajai nodaļai sagatavot reālservitūta līgumu, kur noteikt, ka līgums slēdzams kā beztermiņa līgums, servitūta tiesīgajiem ir pienākums par saviem līdzekļiem veikt ceļa uzturēšanu, visus izdevumus, kas saistīti ar līguma reģistrēšanu zemesgrāmatā sedz servitūta tiesīgie.
4. Pēc īpašumtiesību uz nekustamo īpašumu “Liezēre”, kadastra numurs 7068 007 0287, nostiprināšanas zemesgrāmatā Madonas novada pašvaldības vārdā, piekrist, ka servitūts tiek nostiprināts zemesgrāmatā.

*Saskaņā ar Administratīvā procesa likuma 188. panta pirmo daļu, lēmumu var pārsūdzēt viena mēneša laikā no lēmuma spēkā stāšanās dienas Administratīvajā rajona tiesā.*

*Saskaņā ar Administratīvā procesa likuma 70. panta pirmo daļu, lēmums stājas spēkā ar brīdi, kad tas paziņots adresātam.*

 Domes priekšsēdētāja vietnieks Z. Gora

*Putniņa 28080417*